

**Талдықорған және Торғай облыстық соттарын тарату, кейбiр аудандық соттарды тарату, құру және қайта атауы туралы**

Қазақстан Республикасы Президентiнiң Жарлығы 1997 жылғы 4 мамыр N 3484

 "Қазақстан Республикасындағы соттар және судьялардың мәртебесi
туралы" Қазақстан Республикасы Президентiнiң 1995 жылғы 20
желтоқсандағы N 2694
 U952694\_
 Конституциялық заң күшi бар Жарлығының
15-бабының 1 тармағына, 10-бабының 1 тармағына сәйкес және
Республиканың әкiмшiлiк-аумақтық құрылысындағы кейбiр өзгерiстерге
байланысты қаулы етемiн:
 1. Мыналар таратылсын:
 Талдықорған және Торғай облыстық соттары;
 Қарағанды қаласының Железнодорожный аудандық соты;
 Солтүстiк Қазақстан облысының Москва және Соколов аудандық
соттары;
 Оңтүстiк Қазақстан облысының Асықата, Жетiсай, Келес, Мақтаарал,
Сарыағаш және Түркiстан аудандық соттары.
 2. Мыналар құрылсын:
 Оңтүстiк Қазақстан облысының Мақтаарал және Сарыағаш аудандық
соттары.
 3. Мыналар:
 Солтүстiк Қазақстан облысының Баскөл аудандық соты Солтүстiк
Қазақстан облысының Қызылжар аудандық соты;
 Солтүстiк Қазақстан облысының Ленин аудандық соты Солтүстiк
Қазақстан облысының Есiл аудандық соты болып қайта аталсын.
 4. Ақмола, Алматы және Қостанай облыстары шекарасының өзгеруiне
байланысты:
 Ақмола облысына;
 таратылған Торғай облысының Державин, Жақсы, Жаңадала, Есiл және
Қима аудандық соттары;
 Алматы облысына:
 таратылған Талдықорған облысының аудандық және қалалық соттары;
 Қостанай облысына:
 таратылған Торғай облысының Арқалық қалалық соты, Арқалық,
Амантоғай, Амангелдi, Жангелдин және Октябрь аудандық соттары
жатқызылсын.
 5. Осы Жарлық қол қойылған күнiнен бастап күшiне енедi.

 Қазақстан Республикасының
 Президентi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК